b'\n_START_ARTICLE_\nDrago Klemen\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKlemen\xc4\x8di\xc4\x8d je \xc5\xa1tudiral teologijo na ljubljanski Teolo\xc5\xa1ki fakulteti in bil leta 1962 posve\xc4\x8den v duhovnika. Na Lateranski pape\xc5\xa1ki univerzi v Rimu je 1971 doktoriral iz teologije in diplomiral na Vi\xc5\xa1je\xc5\xa1olskem in\xc5\xa1titutu za znanost in tehniko javnega mnenja.\n_START_SECTION_\nDelo\n_START_PARAGRAPH_\nDoktor teologije in magister komunikologije Drago Klemen\xc4\x8di\xc4\x8d je bil skoraj \xc4\x8detrt stoletja urednik prvega katoli\xc5\xa1kega tednika Dru\xc5\xbeina (1965 do 1971 odgovorni in od 1971 do 1990 tudi glavni urednik). V za\xc4\x8detku 90-ih let 20. stoletja pa prvi urednik novonastalega Verskega programa na TVS. Dr. Klemen\xc4\x8di\xc4\x8d je intelektualec primorskega porekla z razvito nacionalno zavestjo, predan ljubezni do slovenskega jezika, ki ga \xc5\xbelahtno goji tako v pisani, kot v govorjeni obliki. Javni delavec, katerega delovanje zaznamuje del slovenske zgodovine. Prevedel in uredil je ve\xc4\x8d knjig in zbornikov: L. Jurca Moja leta v Istri pod fa\xc5\xa1izmom, 1978 (COBISS); Tvoja in moja cerkev, 1982; Slom\xc5\xa1kov simpozij v Rimu, 1983; Trinkov simpozij v Rimu, 1983.'